b'\n_START_ARTICLE_\nWarkworth Castle\n_START_PARAGRAPH_\nWarkworth Castle et middelalderligt slot i byen af samme navn i det engelske county Northumberland ved floden Coquet mindre end 2 km fra Englands nord\xc3\xb8stkyst. Det er usikkert, hvorn\xc3\xa5r slottet blev grundlagt, men det bliver normalt tilskrevet pris Henrik af Skotland i midten af 1100-tallet. Den kan dog ogs\xc3\xa5 v\xc3\xa6re etableret af Henrik 2. af England, da han tog kontrol over Englands nordlige counties. Warkworth Castle bliver n\xc3\xa6vnt f\xc3\xb8rste gang i et dokument fra 1157\xe2\x80\x931164, da Henrik 2. gav det til Roger fitz Richard. Den eksisterende f\xc3\xa6stning i tr\xc3\xa6 blev betragtet som "svag" og blev efterladt uden forsvarere, da skotterner invaderede i 1173._NEWLINE_Rogers s\xc3\xb8n Robert arvede borgen og forbedrede den. Robert var en af kong Johns favoritter, og han bes\xc3\xb8gte derfor stedet i 1213. Borgen var i familien, med perioder var det blev varetaget af v\xc3\xa6rger, n\xc3\xa5r ejerne var for unge. Kong Edvard 1. ovrenattede der i 1292, og John de Clavering, der var efterkommer Roger fitz Richard, gjorde kronen til sin arving. Ved udbruddet af den skotske uavh\xc3\xa6ngighedskrig investerede Edvard 2. i flere borge, heriblandt, Warkworth Castle, hvor han betalte en st\xc3\xb8rre garnison i 1319. Den blev belejret to gange i 1327 af skotterne, dog uden succes._NEWLINE_John de Clavering d\xc3\xb8de her i 1332 og hans kone i 1345, hvorefter Henry de Percy, 2. Baron Percy tog kontrol over Warkworth Castle, da han var blevet lovet at overtage Claverings ejendom af Edvard 3.. Henry Percy, 1. jarl af Northumberland tilf\xc3\xb8gede et keep med udsigt over landsbyen i slutningen af 1300-tallet. Den fjerde jarl ombyggede bygninger p\xc3\xa5 baileyen og begyndte opf\xc3\xb8rslen af en kirke p\xc3\xa5 borgen, men arbejdet blev senere stoppet efter hans d\xc3\xb8d. Algernon Percy, 10. jarl af Northumberland st\xc3\xb8ttede rundhovederne under den engelske borgerkrig og borgen blev derigennem beskadiget. Den sidste Percy jarl d\xc3\xb8de i 1670. I midten af 1700-tallet kom Warkworth Castle p\xc3\xa5 Hugh Smithsons h\xc3\xa6nder, der giftede sig med en kvindelig efterkommer af Percy-familien. Han tog navnet "Percy" og grundlaget dynastiet med Hertug af Northumberland._NEWLINE_I slutningen af 1800-tallet ombyggede hertugerne slottet, og Anthony Salvin blev bestilt for at restaurere keepet. Alan Percy, 8. hertug af Northumberland overddrog varetagelsen af slottet til Office of Works i 1922. Siden 1984 har English Heritage drevet stedet, der er fredet af 1. grad og Scheduled Ancient Monument.'